SSX Blur

SSX Blur er et snøbrettspill publisert av EA Sports BIG og utviklet av EA Montreal til Nintendos spillkonsoll Wii. Spillet ble lansert i Norge den 16. mars 2007. Lydsporet til spillet er stort sett skapt av Junkie XL.

Spillet
SSX Blur ligner formatet til de tidligere SSX-titlene. Som SSX 3 skal spilleren arbeide seg progressivt igjennom tre topper på et fjell, og delta i både løp og triksekonkurranser for å få premier og annet opplåsbart materiale. Enkelte av spillerne i SSX Blur bruker snøbrett, mens andre bruker ski.

Spillet kontrolleres ved hjelp av Wii Remote og nunchuk-tilbehøret. Fart, bevegelser og hopp kontrolleres med nunchuk-en, mens man gjør triks i luften ved hjelp av Wii Remote. Remoten brukes også til å kaste snøballer på blinker eller motspillere under løp.

Etter som spilleren kjører ned fjellsiden, kan han gjennomføre triks for å tjene poeng i tillegg til å bygge opp et «boost meter». Når «boost meteret» er fullt, kan man utføre spesielle «übertricks», som krever at spilleren tegner en form med Wii Remoten. Formen må ikke nødvendigvis tegnes på skjermen, så lenge man gjør de riktige bevegelsene med kontrolleren. Spilleren vil låse opp fler og fler «übertricks» etter som han spiller i karrièremodus ved å treffe alle blinkene til et gitt triks på de forskjellige banene.

Figurer

Det er 12 figurer i spillet. 
 Navn Nasjonalitet Debut MerknaderAllegra Sauvagess USASSX3Spillbar helt siden debutenElise RiggsCanadaSSXSpillbar helt siden debutenFelix LévesqueCanadaSSX BlurNy figur, en fransk-kanadier fra Montreal i QuebecGriff SimmonsUSASSX3Ikke spillbar i SSX On TourJean-Paul «JP» ArsenaultFrankrikeSSXOpplåsbar i SSX3. Ikke spillbar i SSX On Tour.Kaori NishidakeJapanSSXSpillbar helt siden debutenMackensie «Mac» FrasierUSASSXSpillbar helt siden debutenMaya NoletCanadaSSX BlurNy figurMoby JonesStorbritanniaSSXOpplåsbar i SSX On TourPsymon StarkCanadaSSX TrickySpillbar helt siden debutenSkye SimmsAustraliaSSX On TourTilbakevendende figurZoe PayneUSASSXSpillbar helt siden debuten

Mottakelse

 Publikasjon Poengsum 1UP.com  5.5/10 GameTrailers 8.4/10 Game Daily  8/10 Game Informer  8.5/10 GameSpot 7.4/10 Gamespy 3.5/5 IGN  8.4/10 NGamer 88/100 Official Nintendo Magazine 88% Nintendo Power 8.5/10 Mansized 3/5 x-play 4/5

Spillet mottok stort sett positive omtaler, med noen få negative kritikere. IGN mente den bevegelsessensitive kontrollen var bra, men mente også at vanskelighetsgraden gjorde at spillet kun appellerte til store fans av snøbrettspill. Den britiske utgaven av Official Nintendo Magazine var skuffet over at enkelte av banene var brukt tidligere i serien, mens 1UP.com kritiserte vanskelighetsgraden og den dårlige kontrollen i «übertricks».
 Referanser 

Eksterne lenker
 Intervju med Eric Chartrand om spillet 
 Sammendrag av intervjuet med Eric Chartrand
 En video som viser en gjennomgang av spillet med en utvikler

Kategori:Dataspill fra 2007
Kategori:Wii-spill
Kategori:Vintersportsspill
Kategori:Dataspill utviklet av Electronic Arts
Kategori:Dataspill utviklet i Canada